Lanksčioji mauricija

Mauritia minor;
 Mauritia setigera;
 Mauritia vinifera

Lanksčioji mauricija (Mauritia flexuosa) – arekinių (Arecaceae) šeimos palmių rūšis, paplitusi Pietų Amerikos tropikų šlapynėse.

Medžio aukštis ~35 m. Laja apskrita, apatinės šakos nulinkusios žemyn, lapai iki 6 m ilgio. Kamienas cilindriškas, 30–60 cm skersmens. Žiedai gelsvai oranžiniai, žydi gruodžio-balandžio mėnesiais. Jiems nužydėjus susidaro rudos spalvos vaisiai žvynuota odele. Jų vienas medis per metus sunokina apie 290 kg.Rodrigues, S., de Oliveira Silva, E., & de Brito, E. S. (2018). Exotic Fruits Reference Guide. Elsevier Science, p. 62

Lanksčiosios mauricijos vaisių minkštimas geltonos spalvos, valgomas, aliejingas (riebalai sudaro apie 20% masės), turtingas mikroelementų: karotinų, vitamino C, kalcio, kalio ir kt. Pačio minkštimo vaisiuje nėra daug dėl didelės sėklos ir storokos odelės.Rodrigues, S., de Oliveira Silva, E., & de Brito, E. S. (2018). Exotic Fruits Reference Guide. Elsevier Science, p. 63–4

Iš vaisių daromos sultys, džemas, fermentuotas vynas, spaudžiamas aliejus. Palmės pumpurai valgomi kaip daržovė, o sakai – geriami.

 Galerija 

 Šaltiniai 

Kategorija:Palminiai
Kategorija:Medžiai ir krūmai
Kategorija:Vaistiniai augalai
Kategorija:Vaisiai ir uogos